آر ایس ایس و بی جے پی ووٹ کی لالچ میں ملک کو تباہی کی طرف لے جا رہے ہیں

ہندوستان کی سب سے بڑی اپوزیشن جماعت کانگریس کے صدر نے گڑگاؤں واقعے پر سخت رد عمل کا اظہار کیا ہے۔

خبر کا کوڈ: ۴۴۰۰۴۴

تاریخ: ۲۴ خرداد ۲۰۱۹ - ۱۵:۴۷

رسا نیوز ایجنسی کی رپورٹ کے مطابق ہندوستان کی سب سے بڑی اپوزیشن جماعت کانگریس کے صدرراہول گاندھی نے گڑگاؤں واقعے پر سخت رد عمل کا اظہار کیا ہے۔

راہول گاندھی کا کہنا تھا کہ آر ایس ایس اور بی جے پی سیاسی قوت حاصل کرنے کے لیے نفرت اور تعصب پھیلا رہے ہیں۔

راہول گاندھی نے کہا کہ نفرت اور تعصب کی وجہ سے ایسے واقعات کے خطرناک نتائج سامنے آسکتے ہیں۔

یاد رہے کہ ہندوستان کے شہر گڑگاؤں میں گھر کے باہر کرکٹ کھیلنے پر 40 انتہا پسندوں نے ایک مسلمان گھرانے پر دھاوا بول دیا تھا۔

ادھر ہندوستان کی ریاست اُترپردیش کے شہر سنبھل میں حکمران جماعت بی جے پی کی جانب سے منعقدہ ایک جلسے کے دوران اسٹیج زمین بوس ہوگیا جس سے بی جے پی رہنماؤں سمیت متعدد افراد زخمی ہوگئے۔